
[bookmark: TextBodyBegin]Το Ευρωπαϊκό Κοινοβούλιο,
–	έχοντας υπόψη το άρθρο 314 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη το άρθρο 106α της Συνθήκης περί ιδρύσεως της Ευρωπαϊκής Κοινότητας Ατομικής Ενεργείας,
–	έχοντας υπόψη τον κανονισμό (ΕΕ, Ευρατόμ) 2024/2509 του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2024, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης[footnoteRef:1], και ιδίως το άρθρο 44, [1:  	ΕΕ L, 2024/2509, 26.9.2024, ELI: http://data.europa.eu/eli/reg/2024/2509/oj.] 

–	έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2026, που εκδόθηκε οριστικά στις 26 Νοεμβρίου 2025[footnoteRef:2],  [2:  	ΕΕ L, 2026/72, 26.2.2026, ELI: http://data.europa.eu/eli/budget/2026/72/oj.] 

–	έχοντας υπόψη τον κανονισμό (ΕΕ, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027[footnoteRef:3],  [3:  	ΕΕ L 433 I της 22.12.2020, σ. 11, ELI: http://data.europa.eu/eli/reg/2020/2093/oj.] 

–	έχοντας υπόψη τον κανονισμό (ΕΕ, Ευρατόμ) 2024/765 του Συμβουλίου για την τροποποίηση του κανονισμού (ΕΕ, Ευρατόμ) 2020/2093 για τον καθορισμό του πολυετούς δημοσιονομικού πλαισίου για τα έτη 2021 έως 2027[footnoteRef:4], [4:  	ΕΕ L, 2024/765, 29.2.2024, ELI: http://data.europa.eu/eli/reg/2024/765/oj.] 

–	έχοντας υπόψη τη διοργανική συμφωνία της 16ης Δεκεμβρίου 2020 μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση, καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων[footnoteRef:5], [5:  	ΕΕ L 433 I της 22.12.2020, σ. 28, ELI: http://data.europa.eu/eli/agree_interinstit/2020/1222/oj] 

–	έχοντας υπόψη την απόφαση (ΕΕ, Ευρατόμ) 2020/2053 του Συμβουλίου, της 14ης Δεκεμβρίου 2020, για το σύστημα των ιδίων πόρων της Ευρωπαϊκής Ένωσης και για την κατάργηση της απόφασης 2014/335/ΕΕ, Ευρατόμ[footnoteRef:6],  [6:  	ΕΕ L 424 I της 15.12.2020, σ. 1, ELI: http://data.europa.eu/eli/dec/2020/2053/oj.] 

–	έχοντας υπόψη το από 28ης Απριλίου 2026 ψήφισμά του σχετικά με την πρόταση κανονισμού του Συμβουλίου για τον καθορισμό του πολυετούς δημοσιονομικού πλαισίου για τα έτη 2028 έως 2034[footnoteRef:7],  [7:  	Κείμενα που εγκρίθηκαν, P10_TA(2026)0111.] 

[bookmark: _Hlk229564682]–	έχοντας υπόψη το σχέδιο διορθωτικού προϋπολογισμού αριθ. 1/2026, που εγκρίθηκε από την Επιτροπή στις 10 Απριλίου 2026 (COM(2026)0450),
–	έχοντας υπόψη τη θέση επί του σχεδίου διορθωτικού προϋπολογισμού αριθ. 1/2026, που εγκρίθηκε από το Συμβούλιο στις 16 Ιουνίου 2026 και διαβιβάστηκε στο Ευρωπαϊκό Κοινοβούλιο στις 18 Ιουνίου 2026 (09919/2026),
–	έχοντας υπόψη τα άρθρα 96 και 98 του Κανονισμού του,
–	έχοντας υπόψη την έκθεση της Επιτροπής Προϋπολογισμών (A10-0180/2026),
Α.	λαμβάνοντας υπόψη ότι σκοπός του σχεδίου διορθωτικού προϋπολογισμού αριθ. 1/2026 είναι να εγγράψει στον προϋπολογισμό του 2026 το πλεόνασμα που προκύπτει από την εκτέλεση του οικονομικού έτους 2025, το οποίο ανέρχεται σε 2 095 εκατομμύρια EUR·
Β.	λαμβάνοντας υπόψη ότι οι κύριες συνιστώσες του εν λόγω πλεονάσματος είναι ένα θετικό αποτέλεσμα στα έσοδα ύψους 1 994 εκατομμυρίων EUR και ένα μη δαπανηθέν ποσό ύψους 101 εκατομμυρίων EUR·
[bookmark: _Hlk233197369]Γ.	λαμβάνοντας υπόψη ότι, στο σκέλος των εσόδων, το πλεόνασμα οφείλεται κυρίως στο υψηλότερο από το αναμενόμενο ποσό τελωνειακών δασμών ύψους 860 εκατομμυρίων EUR· λαμβάνοντας υπόψη ότι ο δεύτερος κυριότερος παράγοντας για τον όγκο του πλεονάσματος είναι ποσό ύψους 840 εκατομμυρίων EUR σε χρηματοοικονομικά έσοδα, τόκους υπερημερίας και πρόστιμα· 
Δ.	λαμβάνοντας υπόψη ότι, από την πλευρά των δαπανών, η υστέρηση εκτέλεσης των πληρωμών από όλα τα θεσμικά όργανα, συμπεριλαμβανομένων των ακυρώσεων πιστώσεων που μεταφέρθηκαν, ανήλθε συνολικά σε 111 εκατομμύρια EUR (ποσό που αντιστοιχεί στο 0,04 % των εγκεκριμένων πιστώσεων πληρωμών)·
1.	λαμβάνει γνώση του σχεδίου διορθωτικού προϋπολογισμού αριθ. 1/2026, όπως υποβλήθηκε από την Επιτροπή, σκοπός του οποίου είναι η εγγραφή στον προϋπολογισμό του πλεονάσματος του 2025, δηλαδή ποσού 2 095 εκατομμυρίων EUR, σύμφωνα με το άρθρο 18 παράγραφος 3 του δημοσιονομικού κανονισμού·
2.	εκφράζει την ικανοποίησή του για το γεγονός ότι το πλεόνασμα του 2025 οφείλεται κυρίως στην αύξηση της διακύμανσης των τίτλων 1 (Ίδιοι πόροι, ιδίως τελωνειακοί δασμοί) και 4 (Χρηματοοικονομικά έσοδα, τόκοι υπερημερίας και πρόστιμα), ενώ το πλεόνασμα δαπανών παραμένει πολύ συγκρατημένο, ανερχόμενο σε 101 εκατομμύρια EUR·
3.	εκφράζει τη λύπη του για το γεγονός ότι η εγγραφή του πλεονάσματος στον προϋπολογισμό μειώνει κατά ανάλογο ποσό τη συνολική συνεισφορά των κρατών μελών σε ιδίους πόρους βάσει του ΑΕΕ στη χρηματοδότηση του προϋπολογισμού του 2026· τονίζει ότι, σε μια εποχή κατά την οποία οι χρηματοδοτικές ανάγκες παραμένουν υψηλές, ιδίως για το κόστος εξυπηρέτησης του χρέους του EURI, και τα περιθώρια ελιγμών εντός του προϋπολογισμού της Ένωσης παραμένουν εξαιρετικά περιορισμένα, ο προϋπολογισμός θα πρέπει να διατηρεί επαρκές επίπεδο ευελιξίας κατά τα τελευταία έτη του τρέχοντος ΠΔΠ ώστε να μπορεί η Ένωση να αντιμετωπίζει απρόβλεπτα γεγονότα· υπογραμμίζει ότι η ευελιξία του προϋπολογισμού της Ένωσης είναι ένα από τα βασικά ζητήματα που πρέπει να εξεταστούν κατά τις διαπραγματεύσεις για το πολυετές δημοσιονομικό πλαίσιο για τα έτη 2028 έως 2034· 
4.	υπενθυμίζει την πάγια θέση του ότι τα έκτακτα έσοδα που προέρχονται από πρόστιμα και τέλη, ή ισοδύναμα ποσά, θα πρέπει να χρησιμοποιούνται ως συμπληρωματικά έσοδα για τον προϋπολογισμό της Ένωσης και δεν θα πρέπει να οδηγούν σε αντίστοιχη μείωση των συνεισφορών βάσει ΑΕΕ·
5.	λαμβάνει γνώση του υπολογισμού των προσαρμοσμένων ετήσιων κατ’ αποκοπή μειώσεων των συνεισφορών βάσει του ΑΕΕ για τα πέντε δικαιούχα κράτη μέλη, οι οποίες ανέρχονται σε περίπου 5,8 δισεκατομμύρια EUR καθαρά· επισημαίνει το γεγονός ότι οι εν λόγω μειώσεις των συνεισφορών συνδέονται με τον πληθωρισμό και, κατά συνέπεια, η αύξησή τους υπερέβαινε την αντίστοιχη αύξηση των ανώτατων ορίων του ΠΔΠ, τα οποία προσαρμόζονται ετησίως με βάση τον αποπληθωριστή 2 %· τονίζει ότι αυτή η ανωμαλία οδηγεί σε αύξηση της επιβάρυνσης για τα υπόλοιπα κράτη μέλη·
6.	λαμβάνει υπόψη τη θέση του προϋπολογισμού η οποία περιλαμβάνει τα αρνητικά έσοδα στο πλαίσιο του άρθρου 425, που ανέρχεται σε 54 εκατομμύρια EUR, και εκφράζει την ικανοποίησή του για αυτή τη μέθοδο ενσωμάτωσης των δαπανών για τον προϋπολογισμό που προκύπτουν από πληρωμές οι οποίες πραγματοποιούνται στο πλαίσιο συμφωνίας διακανονισμού και συνεπάγονται αποζημίωση υπό μορφή αντισταθμιστικών τόκων και τόκων υπερημερίας που σχετίζονται με την επιστροφή ακυρωθέντων ή μειωμένων προστίμων στον τομέα του ανταγωνισμού σύμφωνα με τις σχετικές αποφάσεις του Δικαστηρίου· υπενθυμίζει ότι το Κοινοβούλιο, κατά τη διαπραγμάτευση της αναδιατύπωσης του δημοσιονομικού κανονισμού του 2024, επέμεινε στην εφαρμογή αυτής της προσέγγισης, ώστε να αποφευχθεί η δημιουργία πρόσθετων πιστώσεων δαπανών στον ήδη υπερβολικά επιβαρυμένο τομέα 7· υπενθυμίζει ότι η λύση αυτή παύει να ισχύει στις 31 Δεκεμβρίου 2027· καλεί την Επιτροπή να προτείνει οριστική λύση για το επόμενο ΠΔΠ που θα επιτυγχάνει τον ίδιο στόχο της αποφυγής οποιουδήποτε αντίκτυπου στο σκέλος των δαπανών του προϋπολογισμού·
7.	επαναλαμβάνει την πάγια έκκλησή του για βιώσιμα, προβλέψιμα και ανθεκτικά έσοδα για τον προϋπολογισμό της Ένωσης σύμφωνα με το άρθρο 310 ΣΛΕΕ, τα οποία θα πρέπει να αντιστοιχούν στο σκέλος των δαπανών και στις στρατηγικές προτεραιότητες και τις προσδιορισμένες χρηματοδοτικές ανάγκες της Ένωσης· επαναβεβαιώνει την ισχυρή δέσμευσή του για τη θέσπιση νέων ιδίων πόρων, όχι μόνο για την αποπληρωμή του χρέους του NGEU αλλά και για τη χρηματοδότηση των αυξημένων φιλοδοξιών πολιτικής της Ένωσης· υπενθυμίζει ότι, χωρίς νέους γνήσιους ίδιους πόρους, η οικονομική επιβάρυνση θα καταλήξει αναπόφευκτα στα κράτη μέλη μέσω αυξημένων συνεισφορών βάσει του ΑΕΕ· θεωρεί, ως εκ τούτου, ότι η εισαγωγή γνήσιων νέων ροών εσόδων ύψους τουλάχιστον 60 δισεκατομμυρίων EUR ετησίως αποτελεί απαραίτητη προϋπόθεση για ένα φιλόδοξο πολυετές δημοσιονομικό πλαίσιο για τα έτη 2028 έως 2034·
8.	εγκρίνει τη θέση του Συμβουλίου επί του σχεδίου διορθωτικού προϋπολογισμού αριθ. 1/2026·
9.	αναθέτει στην Πρόεδρό του να διαπιστώσει την οριστική έκδοση του διορθωτικού προϋπολογισμού αριθ. 1/2026 και να μεριμνήσει για τη δημοσίευσή του στην Επίσημη Εφημερίδα της Ευρωπαϊκής Ένωσης·
10.	αναθέτει στην Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στα λοιπά ενδιαφερόμενα θεσμικά όργανα και οργανισμούς, καθώς και στα εθνικά κοινοβούλια.

